
Ana Mochales Collado, secretària interventora de l’Ajuntament de Sant Esteve de Palautordera,
CERTIFICO:
Que la Junta de govern local en la sessió celebrada en data 1 de juny de 2022, adoptà entre d’altres el següent acord, que textualment diu així:
“ Proposta d’acord d’aprovació de la justificació parcial de la subvenció atorgada exercici 2021, i atorgament subvenció 2022 AMPA Can Record
Vist que per acord de la Junta de Govern local de 5 de maig de 2021 es va acordar la concessió de subvenció nominativa a l’AMPA Can Record per import de 15.000 euros prevista nominativament al Pressupost.
Atès que en data 4 de febrer amb registre d’entrada 2022-E-RE-127 es presenta justificació exercici 2021 i petició de subvenció per a l’exercici 2022 per import de 10.800,00 euros, indicant-se que es justifica un total de 12.751,12 euros.
Vist que en data 19 d’abril de 2022 amb registre de sortida 2022-S-RE-685 es requereix per part d’aquesta secretaria-intervenció que es presenti documentació consistent en:
. Memòria justificativa del compliment de les activitats realitzades i els resultats obtinguts.
. Factures justificatives del cost de les activitats.
. Declaració jurada de trobar-se al corrent de pagament de les seves obligacions amb la Seguretat Social i el Ministeri d’Hisenda
Atès que en data 28 d’abril de 2022 amb registre d’entrada 2022-E-RE-506 es presenta la documentació requerida.
Vist l’informe d’intervenció de fiscalització que indica que el total de factures presentades justifiquen un total de 10.698,98 euros.
Vist el marc legal pel qual es regeixen les subvencions que es concreta en la Llei 38/2003, de 17 de novembre, General de Subvencions (en endavant LGS), i el seu Reglament de desenvolupament, aprovat pel Reial decret 887/2006, de 21 de juliol, (en endavant RLGS) així com els articles 118 a 129 del Reglament d’Obres Activitats i Serveis dels Ens Locals de Catalunya aprovat pel Decret 179/1995, de 13 de juny.

Vista la Provisió de l’Alcaldia, l’informe de la Secretària en relació a la subvenció de l’exercici 2022 i la retenció de crèdit efectuada, i l’informe de fiscalització emès en relació a la despesa presentada per a la justificació de la subvenció exercici 2021.

Atès que existeix consignació adequada i suficient, i la subvenció per a l’exercici 2022 està prevista nominalment al pressupost en les aplicacions pressupostàries següents:
· Ensenyament i joventut: 09.32300.48004.

Per tot l’exposat es proposa l’adopció dels següents ACORDS:




PRIMER. Acceptar la justificació parcial de la subvenció atorgada exercici 2021 per un import total de 10.698,98 euros, resta pendent de justificar 4.301,02 euros.

SEGON. Atorgar la subvenció sol·licitada per l’exercici 2022 per l’import sol·licitat corresponent a 10.800,00 euros, a imputar a l’aplicació pressupostària Ensenyament i joventut: 09.32300.48004.

TERCER. Condicionar l’abonament de la subvenció indicada a l’apartat anterior a la subscripció del conveni regulador de la subvenció aprovat per Acord de la Junta de Govern Local de 5 de maig de 2021.

QUART. Notificar la resolució a l'interessat indicant-li la necessitat de justificar la present subvenció més l’import pendent de l’exercici 2021 com a màxim a 31 de març de 2023.
SISÈ.- Notificar a la Tresoreria per tal que doni compliment al present acord.”

I perquè així consti, als efectes de l’expedient, emeto el present certificat per ordre i amb el vistiplau de l’Alcalde, amb l’excepció prevista a l’article 206 del Reglament d’organització, funcionament i règim jurídic de les entitats locals, aprovat pel Reial decret 2568/1986, de 28 de novembre, s’expedeix el present.

Vist i plau
L’alcalde                                                                                la secretària interventora
Daniel Fernández Fuster                                                       Ana Mochales Collado

Document signat electrònicament a la data de la seva signatura.  

